open-index/open-wikipedia-markdown huggingface dataset:
Wen Zhengming

** Wen Zhengming ** (tradisjonell kinesisk: 文徵明, forenklet kinesisk: 文征明, pinyin: * Wén Zhēngmíng *, født  28. november 1470 i Suzhou i Jiangnan i Kina, død 28. mars 1559) var en ledende maler, kalligraf og mandarin på Ming-tiden.

## Liv og virke
### Bakgrunn
Etter eget utsagn nedstammet han fra Song-statsministeren og patrioten Wen Tianxiang. Wens familie var opprinnelig fra Hengyang, der slekten hadde slått seg ned kort etter 900-tallet. Ikke før på Wens oldefar Wen Huis tid flyttet familien til Suzhou-området. 

Wen Zhengming hadde en eldre bror, Wen Gui, som var født i 1469. Da Zhengming var to år gammel bestod hans far Wen Lin den keiserlige embedsmannseksamens høyeste prøve, *[[Embetsmannskandidat på palassnivå|jinshi]]*. Wen Lin ble gitt en regjeringsstilling som magistrat i fylket Yongjia i provinsen Zhejiang, og dro av sted dit. De to sønnene forble hos moren, Qi Shenning. In 1476, Qi døde av sykdom i en alder av 32 år. Wen Lin gav den høylærde Li Dongyang å skrive en inskripsjon for hennes gravmæle.

I 1489 begynte Wen Zhengming å studere under Shen Zhou, den eldste av de fire mestre og grunnlegger av Wu-skolen innen malerkunsten, som Wen senere selv skulle bli et ledende medlem av. Zhengmings far Wen Lin døde i 1499, mens han var prefekt i Wenzhou. På Zhengming ønske skrev Shen Zhou en fremstilling av Wen Lins liv til begravelsen.

### Maler
Wen Zhengming valgte ofte meget enkle motiver, som ett enkelt tre eller en klippe. Hans arbeide gir en følelse av styrke ved isolasjon, noe som også kunne spores i hans misnøye med embetsmannstilværelsen. 

Mange av hans arbeider er hyllester til den sosiale elite som de var ment for. Han samarbeidet i utformingen av Den ydmyke administrators have, som gjerne regnes som en av Kinas fire fremste haver.

## Litteratur
* Clunas, Craig; *Elegant Debts: The Social Art of Wen Zhengming, 1470-1559*. London: Reaktion Books, 2004.
* Shan, Guoqiang; "Wen Zhengming". *[[Encyclopedia of China]]* (Arts Edition), 1st ed.

## Referanser


## Eksterne lenker
* 
* Worcester Art Museum – Bamboo, Orchids, Rock, and Calligraphy
* Old Cypress & Rock, Wen Zhengming, 1550
* The First Prose Poem on the Red Cliff, 1555
Mikhail Borodin

**Mikhail Markovitsj Borodin** (Михаи́л Ма́ркович Бороди́н) (født 9. juli 1884 i  Janovitsj i det som i dag er Belarus, men da Russland, død 29. mai 1951 et sted i Sibir) var aliasnavnet til **Mikhail Gruzenberg**. Han var en agent for Komintern. 

Borodin gikk inn i bolsjevikpartiet i Russland i 1903. I 1907 ble han arrestert, og i 1908 valgte han å dra til USA. Mens han var der gikk han på Valparaiso University. I 1918, etter oktoberrevolusjonen, vendte han tilbake til fedrelandet og fikk arbeid i utenriksdepartementet. Fra 1919 til 1922 virket han i Mexico, USA og Storbritannia som agent for Komintern.

Mellom 1923 og 1927 var Borodin representant for Komintern og Sovjetunionen til Kuomintangs regjering i Kanton i Kina. Han var en ledende rådgiver til Sun Yat Sen på den tiden. På hans forslag åpnet Kuomintang seg for leninistisk tankegods, kommunister fikk lov til å melde seg inn i partiet, og Militærakademiet i Whampoa ble opprettet. 

Etter Sun Yat Sens død i 1925 fortsatte han som rådgiver for Kuomintangregjeringen til 1927, da Chiang Kai-shek utrenset kommunistene og så forsøkte å få Borodin arrestert. Borodin vendte tilbake til Sovjetunionen i 1928 og var i en kort tid redaktør for den engelskspråklige  *[[Moscow News]]*. 

I 1949 ble han anklaget for å være fiende av Sovjetunionen og sendt til et gulag i Sibir, der han døde to år etter.

## Referanser
Hoklo

**Hoklo** er en betegnelse som benyttes fortrinnsvis om den befolkningsgruppe på Taiwan som stammer fra den sørlige delen av provinsen Fujian i Kina. Det finnes også store grupper med samme opphav i andre områder utenfor dette historiske kjerneområde, men der går de under navn. Dette gjelder særlig Malaysia, Guangdong, Hongkong,  Filippinene, Singapore, Burma, Thailand, Myanmar og Indonesia. Disse stedene kalles de for det meste **hokkien**, et ord som rett og slett betyr Fujian på språket Min Nan. Hokkien er da et ord som er mer presist enn et man kan høre brukt i Hongkong, *Fukinese* (fukingnesere) – det uttrykket favner alle minnan-talende fra Fujian, uansett hvorfra i provinsen de stammer. 

I Taiwan er hokloene den største av de etniske gruppene der. De fleste hokloer der nedstammer fra innvandrere som krysset Taiwanstredet på 1600-tallet og 1700-tallet. 

Ettersom ca. 70 % av befolkningen på Taiwan er hokloer, benyttes synonymt – og feilaktig – av og til ordet *taiwanesere* om dem.  

## Litteratur
*
*
*
*
Hokkien

**Hokkien** (tradisjonell kinesisk: 福建話, forenklet kinesisk: 福建话, også kalt  **chuanchew–changchew** (泉漳片 / 泉漳片) er et kinesisk språk innen språkgruppen minnan. Det tales i provinsen Fujian i Kina, på Taiwan og i mange utenlandskinesiske miljøer i Sørøstasia.

Hokkien er beslektet med teochew, men gjensidig språkforståelse er vanskelig. En fjernere slektning er hainanesisk, med enda større forståelsesproblemer.

## Geografisk fordeling
Hokkien kommer opprinnelig fra den sørlige del av provinsen Fujian, og har utbredt seg med den kinesiske utvandring i den grad at det står svært sterkt i kinesiske miljøer langs Sørkinahavets kyster. Den kinesiske folkegruppen som benytter hokkien kalles gjerne  hoklo utenfor Sør-Fujian. Man finner dem i Guangdong, på Taiwan, i Malaysia, Singapore, Indonesia, Burma, Thailand, i Hongkong og på Filippinene.

I Singapore utgjør hokkientalende ca. 70 % av befolkningen.

## Litteratur
*
*
*
*
**
* An analysis and facsimile of the *Arte de la Lengua Chio-chiu* (1620), the oldest extant grammar of Hokkien.
M24

**M24 SWS (Sniper Weapon System)** er militær og politiversjonen av skarpskyttergeværet Remington 700.

M24, adoptert som standard skarpskytterrifle for den amerikanske hæren i 1988, er betegnet som et «våpensystem» fordi det inkluderer både rifle, avtakbar kikkert og ekstra tilbehør. Riflen bruker Remington 700 «long action»-låskasse, men er kamret for 7,62×51 mm NATO «short action»-patronen. Denne lange låskassen gjør det mulig å tilpasse M24 for større patroner.

Opprinnelig var M24 utstyrt med en Leupold Ultra M3A 10×42 mm kikkert, som i 1998 ble erstattet av Leupold Mk 4 LR/T M1 10×40 mm. Riflen leveres også med eb avtakbar Harris-tofot.

M24 skulle erstattes av M110 Semi-Automatic Sniper System, men hæren fortsatte å anskaffe M24 fram til 2010. I mange tilfeller ble riflene oppgradert til M24A2- og M24E1-standard, og i 2014 ble den siste M24 konvertert til M2010 Enhanced Sniper Rifle.

## Se også
Liste over skarpskyttergeværer

## Referanser


## Eksterne lenker
*
Shi Tao

:*For maleren, se [[Shitao]].*

**Shi Tao** (kinesisk: 师涛, pinyin: * Shī Tāo *, født 25. juli 1968 i Yanchi fylke i Wuzhong i Ningxia Hui i Kina) er en kinesisk journalist og dikter som ble dømt til ti års fengsel den 27. april 2005 for å ha «røpet statshemmeligheter».

Shi Tao studerte ved East China Normal University i Shanghai. Han ble uteksaminert i 1991 og giftet seg i 1994.

Han arbeidet for avisen *Dangdai Shangbao* i Changsha i provinsen Hunan. Forut for 15-årsminnet for Tiananmen-massakren ble journalistene gitt direktiver om hva man forventet av dem. Shi Tao sendte en sammenfatning av direktivet pr. e-post til *Asia Democracy Foundation*, som offentliggjorde saken. Saken gjaldt et dokument kalt Nr. 11 – *Notifikasjon vedrørende arbeidet med å opprettholde stabilitet* (关于当前稳定工作的通知).

Offentliggjøringen ble lagt merke til av kinesiske myndigheter, og med hjelp fra Yahoo-Hongkong fikk de tak i senderens IP-adresse. Dermed ble Shi Tao arrestert den 14. desember 2004. Direktivet som han lekket ble beskrevet som topphemmelig, og Shi Tao ble dømt til ti års fengsel.

## Utmerkelser
* Oktober 2005: *CPJ International Press Freedom Award*
* Mars 2006: *Vasyl Stus Award*
* November 2006: *Golden Pen of Freedom Award*

## Referanser
The Kreeger Museum

**The Kreeger Museum** er et privat kunstmuseum i Washington D.C.. Det er i David og Carmen Kreegers tidligere hjem, og ble åpnet i 1994. Kunstssamlingen består av malerier og skulpturer fra 1800-tallet og 1900-tallet, med arbeider av internasjonale kunstnere som Boudin, Cézanne, Epstein, Vasilij Kandinskij, Monet, Moore, Munch, Picasso, Rodin, Stella og van Gogh, såvel som lokale Washingtonkunstnere som Sam Gilliam. Det er også tradisjonell afrikansk kunst der, fra Vest- og Sentralafrika.  

## Eksterne lenker
* www.kreegermuseum.org
Svein Berg

**Svein Berg** (født 16. august 1943) er en norsk lokalpolitiker (Ap) som var ordfører i Skånland kommune fra 2002 til 2011.

Berg ble i direktevalgt under kommunevalget 2007 med 41 flere stemmer enn Håkon Brox fra Høyre.

Kommunen arrangerte direktevalg også i 2003, men da ble det likt med 559 stemmer hver mellom Brox og Berg. SV og Arbeiderpartiets flertall i kommunestyret avgjorde da valget i Bergs favør.

## Referanser
Odd Arne Andreassen

**Odd Arne Andreassen** (født 12. november 1950) er en norsk lokalpolitiker (Ap) som var ordfører i Tranøy kommune fra 2003 til 2015. Han var varaordfører i kommunen fra 1999 til 2003, og har sittet i kommunestyret siden 1991.

I det sivile har han vært ansatt i Statens vegvesen, og fylkestilitsvalgt for BTTF.
Mats Tormod

**Mats Tormod** (født 1946) er en svensk forfatter, bosatt i Luleå.

Tormod er utdannet og har arbeidet som arkitekt. På 2000-tallet forlot han arkitekt-karrieren for å ta doktorgraden i litteratur og skrive.

I 1985 fikk han Svenska Deckarakademins debutant-diplom for kriminalromanen *Movie*.

## Bibliografi
* *Gotiken och det förlorade paradiset* &ndash; arkitekturhistorisk essay (1982)
* *Movie* &ndash; kriminalroman (1985)
* *En annan historia* &ndash; kjærlighetsroman (1988)
* *Filmstjärnan* &ndash; barnebok (1988)
* *Tigerskrot* &ndash; barnebok (1990)
* *Citron* &ndash; kåserier (1998
* *Leopardens sten* &ndash; barnebok (1999)
* *Skrivarens intrig* &ndash; thriller (1999) (som **Sean Fall**)
* *Kaffe* (2000)
* *Loggbok* (2002)
* *Monsieur Chanson* (2004)
* *Tango – anteckningar från patagonien* (2007)

## Priser og utmerkelser
* Svenska Deckarakademins debutant-diplom 1985, for *Movie*

## Referanser
Turnaround

:*For den norske filmen med samme navn, se [[Turnaround (film)]]
En *'turnaround''' («snu rundt») er i jazz- og bluesmusikk en frase eller passasje til slutt i én seksjon og leder til den neste seksjonen. Den neste seksjonen er ofte en gjentagelse av den forrige seksjonen eller hele stykket. En turnaround minner om en kadens i det at den ofte utløser spenning ved å vende tilbake til tonika, eller bygger opp spenning som så utløses når neste seksjon begynner. Dette kan skje enten harmonisk, melodisk eller som en akkordrekke.

Noen typiske turnarounds (der romertallene angir trinn i en diatonisk skala):
* vi – ii – V – (I)
* V/ii – ii – V – (I)
* bIIIo7 – ii – V – (I)
* vi – bVI7#11 – V – (I)

Blues kjennetegnes av en turnaround som ender i dominanten.

## Referanser
Solberg gård

**Solberg gård** i Bærum har vært bebodd fra eldre jernalder. I middelalderen var gården et kirkegods, og ved reformasjonen i 1537 ble gården krongods. Fra midten av 1600-tallet har gården vært i privat eie.

Bebyggelsen er fra 2. halvdel av 1800-tallet til institusjonsbygninger fra 1990-tallet. Restene av det gamle gårdsanlegget består av drengestue, bryggerhus og stabbur. Drengestuen og bryggerhuset er bevart med sin opprinnelige plassering på tomta, mens stabburet er flyttet til en ny plassering. Resten av sykehusanlegget er oppført i perioden fra 1948 og fram til 1994, samtlige tegnet av arkitektene Eliassen & Lambertz-Nilssen. På gården ligger også Solbergbakken som var i bruk frem til 1990.

## Helseforetak på Solberg gård

I 1911 ble gården solgt til *Det norske pleiehjem for epileptiske*. I 1954 åpnet en ny klinikk for epileptiske barn på området; klinikken var bygget av Norges Røde Kors, som overrakte den det ferdige anlegget til Staten. Ved åpningen i 1954 hadde kurklinikken plass til 36 barn, fordelt på to paviljonger.

Klinikken ble drevet under navnet *Statens senter for epilepsi* – nå Spesialsykehuset for epilepsi – som var ett av 4 somatiske sykehus eid av staten.

Fra 2002 ble senteret del av Helse Sør og fra  1. juli 2005 del av **Nevroklinikken** på Rikshospitalet-Radiumhospitalet. Sykehuset har omtrent 200 ansatte og 90 senger.

## Referanser
Ampelografi

**Ampelografi** er læren om vinplanter og druesorter. Navnet kommer av de greske ordene ampelos som betyr vinplante og graphe som betyr skrift.
Skjær (andre betydninger)

**Skjær** kan referere til:

* Skjær, en bergrygg i sjøen
* Skjær (redskap), et redskap eller redskapsdel
* Skjær (lys), lys, lysning (fra en lyskilde, jfr. lysskjær
* Skjær, fargetone, fargeskjær
* Skjær, skøytetak. Løperen gikk med 16 skjær på langsidene, hvileskjær
* Skjær, lys og fin, tander. En skjær hud
* Skjær, ren, pur, ekte. Dette er det rene og skjære vrøvl. Poetisk: en jomfru ren og skjær
* Skjærspenning
Osloposten

***Osloposten*** var en gratisavis som ble utgitt av det danske aviskonsernet Søndagsavisen AS i Oslo, via sitt norske datterselskap Norsk Avisdrift. Den ble etablert i 1997. I 2002 ble det meldt om sviktende annonseinntekter og utgivelsen opphørte 1. august 2002. *Osloposten* ble distribuert i 234 000 eksemplarer før nedleggelsen. Avisa klarte ikke å hamle opp med konkurrenten *[[Avis 1]]* som ble etablert av Schibsted, for å forsvare Schibsteds andel av Oslos annonsemarked. *Avis 1* ble lagt ned ved årsskiftet 2005/2006.

## Referanser
Tigoda

**Tigoda** (russisk: Тигода) er ei elv i Novgorod og Leningrad oblast i Russland. 

Den er 143&nbsp;km lang, og er ei venstre sideelv til Volkhov. Elva har sine kilder i myrområdene (på 55&nbsp;moh) nordvest for Velikij Novgorod, og løper sammen med Volkhov rundt 12 km sørvest for byen Kirisji, på 17&nbsp;moh. Byen Ljuban ligger ved Tigoda. Største sideelver er Ravan, Tsjagoda og Kusinka.

## Eksterne lenker
*
G. F. Henriksens vei (Bærum)

**G. F. Henriksens vei** (20–98, 23–99) på Valler i Bærum er en kommunal vei som går fra *Solbergveien* til *Solbergbekken*.

*Nr. 23 Spesialsykehuset for epilepsi og Solbergbakken.

## Referanser
Jens Albinus

**Jens Albinus** (født 1965) er en dansk skuespiller.

## Biografi
Albinus er utdannet på Skuespillerskolen ved Aarhus Teater 1985-89. Han var ansatt på teatret inntil 1994.
Han huskes for sin rolle som Stoffer i *[[Idiotene]]*. Han gjorde seg også bemerket som den småpsykopatiske Kim, som leier ut værelse til den enslige moren Liv i *[[Benken (film)|Benken]]*. Han har blant annet hatt oppgaver i *Hvide nætter*, soloforestilling på Århus Teater i 1991 og hatt roller som Ferdinand von Walther i *Kabale og kærlighed* på Jomfru Ane Teatret i 1991 og som D'Artagnan i *De 3 musketerer* på Århus Teater i 1993. 

Jens Albinus er gift med skuespillerinnen Marina Bouras.

## Filmografi (utvalg)
* 2018  – *[[Lykke-Per (film)|Lykke-Per]]* – Eberhardt Sidenius
* 2014  – *[[Stille hjerte]]* – Michael
* 2013 – *[[Nymphomaniac]]* – S
* 2007 – *[[Daisy Diamond]]* – Kunde
* 2007 – *[[De unge år: Erik Nietzsche sagaen del 1]]* – Trols
* 2007 – *[[Ibrahim (film)|Ibrahim]]*
* 2006 – *[[Direktøren for det hele]]* – Direktøren for det hele/Kristoffer/Svend E  
* 2004 – *[[Ørnen (TV-serie)|Ørnen]]* – Hallgrim Ørn Hallgrimsson (TV-serie)
* 2004 – *[[Forbrydelser]]* – Carsten
* 2004 – *[[Krøniken]]* – Radioreporter (TV-serie)
* 2003 – Dogville: pilot – Chuck 
* 2002 – *[[Hotellet (TV-serie)|Hotellet]]* – Hugo (TV-serie)
* 2002 – *[[Å kjenne sannheten]]* (Originaltittel: *At kende sandheden*) – Richard Malmros 27-45 år
* 2001 – *[[Far from China]]* – John
* 2001 – *[[Gottlieb]]* – Martin Gottlieb
* 2001 – *[[Skulte spor]]* – Tom Jacobsen (TV)
* 2000 – *Benken* – (Dansk tittel: Bænken) – Kim
* 2000 – *[[Dancer in the Dark]]* – Morty
* 2000 – *[[Fruen på Hamre]]* 
* 2000 – *[[Zacharias Carl Borg]]* – Zacharias Carl Borg
* 1999 – *[[Din for altid]]* – Jeppe
* 1998 – *[[Den blå munk]]* – Teologistudent
* 1998 – *[[Idiotene]]* (Dansk tittel: Idioterne) – Stoffer
* 1996 – *[[Bryggeren]]* – H.C. Andersen (TV-miniserie)
* 1996 – *[[Portland (film)|Portland]]* (1996) – Carsten
* 1996 – *[[Anton (film fra 1996)|Anton]]* (1996) – lærer

## Priser
* 2003 – Robertprisen for årets mannlige hovedrolle for sin rolle i *Å kjenne sannheten*.
* 2003 – Bodilprisen for beste mannlige hovedrolle for sin rolle i *Å kjenne sannheten*.

## Referanser
 



## Eksterne lenker
*
Rune Hagestrand

**Stein Rune Hagestrand** (født 1964) var ordfører i Gjerstad kommune i Agder fra 2007 til 2011. Han representerer Høyre. 

Hagestrand har vært kommunestyremedlem i Gjerstad kommune (2003-2019) og fylkestingsmedlem for Høyre i Aust-Agder (2011-2019) Han var fylkestingsmedlem i Agder (2020-2023) og medlem i samferdselsutvalget der. Fra 2011 har han vært medlem i Jernbaneforum Sør og ble valgt som leder av forumet for perioden 2020-2023. 

Hagestrand driver gjennom sitt firma No Limit Events AS den lokale nettavisen iGjerstad.no og arrangerte i perioden 2004-2024 de årlige Brokelandsheiadagene.

Hagestrand ble i oktober 2022 ansatt som næringssjef i Gjerstad kommune, som har spesielt fokus på utviklingen av Brokelandsheia som handel- og serviceområde. 
## Referanser
Solbergbakken

**Solbergbakken** er en hoppbakke som ligger på Valler i Bærum. Den er eiet av Bærums Skiklub og var i bruk frem til 1997. Den hadde K-punkt på 59 meter.

Fire verdensrekorder i skihopping har blitt satt i Solbergbakken. Asbjørn Nilssen og Morten Hanssen hoppet 32,5 meter i 1899, mens Olaf Tandberg hoppet 35,5 meter året etter. I 1910 satte Hilda Stang verdensrekord for kvinner med 22 meter.

Anlegget ble revet i 2012.

## Referanser




## Eksterne lenker
* Filmklipp fra hopprenn i Solbergbakken, 1924 fra Bærum Bibliotek sin Bærumssamling
Skjær (redskap)

Et **skjær** er et redskap eller en viktig del av et større redskap.

## Redskap
* Traktorredskap
** Lunneskjær
** Snøskjær
** Veiskjær

## Redskapsdel
* En bulldoser har frontmontert skjær
* En veiskrape har mange skjær
* En gravemaskin kan ha skjær
Luis Delís

**Luis Mariano Delís** (født 6. desember, 1957 på Guantánamo) er en cubansk tidligere  friidrettsutøver som konkurrerte i diskoskast  og kulestøt.  Han gjorde det best i diskos og han vant bronsemedalje under OL 1980, samt to medaljer i de to første verdensmesterskapene i historien. Etter at han la opp, trente han Martiza Martén, OL-vinner i diskos i 1992.

## Mesterskapsmedaljer

* VM 1997 – bronsemedalje
* Panamerikanske leker 1987 – gullmedalje
* VM 1983 – sølvmedalje
* Panamerikanske leker 1987 – gullmedalje
* Panamerikanske leker 1983 (kulestøt) – sølvmedalje
* OL 1980 – bronsemedalje

## Se også
* Sporting-heroes.net: Luis Delís tatt i doping
## Referanser


## Eksterne lenker
*
Studentersamfunnet Bislet

**Samfunnet Bislet**, mest kjent som bare **Samfunnet** er en studentpub, som ligger i kjelleren ved P52 på OsloMet.
Samfunnet arrangerer blant annet konserter, stand-up, open mic og quiz på onsdager, og drives av studenter på frivillig basis.

## Eksterne lenker
* www.samfunnetbislet.no
Bjørgulv S. Lund

**Bjørgulv Sverdrup Lund** (født 12. februar 1967) er en norsk driftsingeniør og politiker (H) som var Valles ordfører 2007–2011 og Aust-Agders fylkesordfører 2011–2015.

Han vokste opp i Arendal. Etter Arendal gymnas utdannet han seg til sivilingeniør ved bygninglinjen ved NTH med vekt på samferdsel, regional økonomi og veibygging. Deretter arbeidet han for Asplan Viak i Arendal. I 1994 flyttet han til Valle for å begynne i maskinentreprenørfirmaet Nomeland Anlegg. I 2015 ble han leder for Brokke driftssentral i Valle, som styrer og regulerer Agder Energis magasiner i Agder og deler av Telemark.

Lund var medlem av Valle kommunestyre fra 2003 til 2011, først som medlem av planutvalget fra 2003 til 2007, så ordfører fra 2007 til 2011. Fra 2011 til 2015 var han Aust-Agders fylkesordfører. Lund har også vært leder i Valle Høgre og 2. nestleder i Aust-Agder Høyre.

## Referanser


## Eksterne lenker
* 
*
Catalinaaffæren

**Catalinaaffæren** () var en diplomatisk krise mellom Sverige og Sovjetunionen under den kalde krigen. Den ble utløst i juni 1952 da et svensk militærfly forsvant sporløst under et hemmelig signaletterretningsoppdrag over Østersjøen og et svensk letefly, et Catalina sjøfly, tre dager seinere ble skutt ned av et sovjetrussisk fly.

Bakgrunnen for militærflygningen 13. juni var et svensk-amerikansk etterretningssamarbeid som brøt med Sveriges offisielle nøytralitetslinje. Sverige byttet bort data fra signaletterretning mot amerikansk militært utstyr. Samarbeidet var strengt hemmelig, noe som imidlertid ikke var til hinder for at Sovjetunionen fikk vite om det.

Under søk etter det savnede flyet, en Douglas C-47 (svensk betegnelse Tp 79), ble et sjøredningsfly av typen Consolidated PBY Catalina (svensk betegnelse Tp 47) angrepet av et sovjetisk MiG-15 jagerfly. Catalina-maskinen ble så skadet at den måtte nødlande. Alle de fem besetningsmedlemmene ble reddet av et vesttysk lastefartøy og kom seg tilbake til Sverige via Finland.

De pårørende til de åtte (tre besetningsmedlemmer og fem etterretningsspesialister) ombord i signaletterretningsflyet levde lenge i uvisshet om hva som hadde skjedd. Selv om den sovjetiske lederen Nikita Khrusjtsjov i 1956 bekreftet overfor den svenske statsministeren Tage Erlander at flyet var skutt ned av Sovjet, ble det i mange år hemmeligholdt av den svenske staten. 

Etter den kalde krigens slutt vedgikk Russland i 1991 at flyet var skutt ned. I 2003 ble vraket funnet av svenske dykkerfartøy i internasjonalt farvann og de ble berget året etter.

## Galleri

Fil:Douglas C-47A, Tp 79, 79004.jpg|En svensk Douglas C-47A, (DC-3, svensk betegnelse Tp 79), tilsvarende det etterretningsflyet som ble skutt ned av Sovjetunionen 13. juni 1952. Flyet var på militært etterretningsoppdrag for USA under den kalde krigen. Alle åtte ombord omkom.
Fil:Tp 47 47001 FVM Kapten Kaos cropped.jpg|Et svensk Consolidated PBY-5A Catalina tilsvarende det sjøflyet som ble skutt ned av et sovjetisk jagerfly under søk etter den savnede C-47.


## Se også
* Sveriges utenriks- og sikkerhetspolitikk under den kalde krigen

## Referanser




## Eksterne lenker
* 
* Informasjon og bilder fra søket hvor de to nedskutte flyene ble funnet, i juni 2003 (svensk)
Haskell Indian Nations University

**Haskell Indian Nations University** er et føderalt universitet for indianske urinnvånere, lokalisert like sørøst for småbyen Lawrence i delstaten Kansas, USA.

Det ble opprettet i 1884 som *United States Indian Industrial Training School* – en landbruksskole, og målet var å assimilere indianerne inn i den rådende, hvite kulturen. Studentene bar uniformer og "marsjerte" til klasserom og undervisning. I 1927 begynte *Haskell* å tilby fag på collegenivå, og det ble i mellomkrigstiden satt i gang regulær lærerutdanning.

Fra 1970 var *Haskell* et rent college som tilbød høyere utdanning. Siden 1993 fikk colleget status og tittel som universitet, og tilbyr i dag indianske studier, arkivstudier, lærerutdanning, business administration, og miljøstudier.

Ved *Haskell* var det 1&nbsp;028 studenter fra 150 stammer og fra alle delstater i 2006. Skolepengene var samme året på US$ 420 per år. Studiene tilbys til Bachelornivå.

*Haskell Cultural center* har indiansk forskning, arkiver og samlinger.

På campus ligger også *American Indian Athletic Hall of Fame*, som blant annet fremhever skolens to tidligere studenter som har tatt OL-gull – Jim Thorpe og Billy Mills.

## Referanser


## Eksterne lenker
* 
* Haskell: Its History & Its Future, Brown Quarterly
Esben Selvig

**Esben Ullbæk Bundgaard-Jørgensen Selvig**, kjent under artistnavnene **The Dane** og **Dansken**, (født 1978) er en dansk artist, programleder og produsent. Han er frontfigur i den norske hiphopgruppa Klovner i Kamp og var tidligere frontfigur og vokalist i rockebandet Yoga Fire. 

Selvig er opprinnelig dansk, men flyttet til Norge tidlig på 1980-tallet. Han vokste opp på Tåsen i Oslo med dansk mor og norsk stefar.

I perioden 1994-2006 var han frontfigur i rapgruppa Klovner i Kamp før bandet ble oppløst og Selvig flyttet til Los Angeles hvor han bodde i to år. Her skrev han filmmanus og artikler for norske medier. 

I perioden 2001-2012 var Selvig vokalist og frontfigur i rockebandet Yoga Fire.

I 2008 debuterte han som forfatter med boken *IKON Tupac* som ble gitt ut på Gyldendal. 

Sammen med Thomas Gullestad ledet han tre sesonger av TV-serien *[[Dansken & Fingern]]* og i  2013 og 2014 var han dommer i *[[Idol (TV-program)|Idol]]* på TV&nbsp;2. 

I 2016 var han aktuell med en serie portrettintervjuer på TV&nbsp;2 og som deltager i årets sesong av Hver Gang Vi Møtes (TV&nbsp;2).

I 2004 oversatte han det danske manuset til filmen *[[Terkel i knipe]]* til norsk. Det er en dansk animasjonsfilm som har fått kultstatus både i Danmark og Norge. Aksel Hennie hadde alle stemmene i den norske versjonen.

Selvig og Aslak Hartberg fikk i 2002 Edvard-prisen i klassen tekst til musikk for Klovner i Kamp-sangen «Nattens sønner». Gruppas tekster er å finne i et halvt dusin norskbøker, samt diktsamlinger og antologier.

Han har også fått Spellemannprisen med Klovner i Kamp og Yoga Fire, samt Gullruten for *Dansken & Fingern*.

Selvig er utdannet kaospilot fra Kaospilotene i Århus i Danmark.

Klovner i Kamp ble gjenforent i 2013. 

Esben er medeier og kreativ leder i produksjonsselskapet Klynge AS som utvikler og produserer radio, podcast, TV-underholdning og dramaserier.

## Referanser


## Eksterne lenker
* 
*
Dansken

**Dansken** kan sikte til:

* Danske, person fra Danmark
* Danene, personer fra den danske halvøy, samt tilhørende øyer og kolonier
* Esben Selvig, musiker med artistnavnet «Dane» eller «Dansken»

## Se også
* Dane (pekerside)
Hans Antonsen

**Hans Antonsen** (født 26. august 1965) var ordfører i Grimstad fra 2007-2015. Han representerte Venstre, som sammen med Kristelig Folkeparti, Senterpartiet og Høyre hadde flertall i kommunestyret. Varaordfører fra 2007-2011 var Per-Egil Mangor Pedersen (KrF), og fra 2011-2015 var det Anne Merete Holmberg (Ap) som var varaordfører.

Antonsen har tidligere vært generalsekretær i Venstre og redaktør av partiavisa Liberalt Perspektiv. I 2017 meldte han seg ut av Venstre grunnet at partiet inngikk regjeringsforhandlinger med Høyre og FrP.

Antonsen startet PR-byrået Ordkraft i 2005, men sluttet som daglig leder da han ble ordfører i Grimstad i 2007. Antonsen tok over som daglig leder for Kilden teater og konserthus i Kristiansand i januar 2016. I 2019 ble han ansatt som direktør ved Det Norske Teatret og i desember 2023 fikk han jobben som kultursjef i Arendal kommune. 

## Referanser


## Eksterne lenker
* 
*
Buepansermalle

**Buepansermalle** er en art i gruppen *[[Corydoras]]*. Det er en nattaktiv tropisk bunnfisk som lever i ferskvann med en temperatur mellom 21 og 26 °C, en hardhet på 2-18 dGH og en pH mellom 6,5 og 7,5. 
Den blir opptil 5,5 cm lang, og opptil åtte år gammel.
Arten har C-nummer C-20.

Den finnes i Brasil, Ecuador og Peru.

Buepansermalle er en populær akvariefisk som kan forveksles med *[[Corydoras narcissus]]*; lengden på snuten er hovedforskjellen. I tillegg er vanligvis stipen hos *Corydoras narcissus* lengre. 

## Eksterne lenker
*
Parker i Bærum

**Parker i Bærum** er en liste over parker i Bærum.
*Bjerkelunden ligger til Bjerkelundsveien ved Egne Hjem
*Kjørbo park ligger ved Sandvika sentrum og omfatter Kjørbo gård og Kjørboparken. Bestemorskogen er en viltvoksende skog vest for Kjørbobekken.
*Kjørbotangen park ligger ved Hamang i Sandvika. Av mange feilaktig kalt Limtomta etter en limfabrikk tidlig på 1900-tallet. Den lå der Sandvika videregående skole ligger nå.
*Løkkeåsen park ligger i utkanten av Sandvika.
*Skallum park ligger en kilometer syd for Bekkestua.
*Jarmyra park ligger på Jar. I vestenden av parken ligger *Tjernsrudtjern* med rikt fugleliv og flere sjeldne plantearter.
*Strandparken ligger ved Holtekilen på Strand på Stabekk. Seks skulpturer av Joseph Grimeland.
*Ingerlien park ligger på Blommenholm.
*Sauejordet og Stubberud skogpark ligger nordøst for Hosle skole og Haug skole ved Griniveien. Sauejordet tilhører Hosle gård. Stubberud Skogpark ble allerede i 1929 vernet som Norges første edelløvskogsreservat.
*Nansenparken er en stor park på Fornebu
Anne Louise Hassing

**Anne Louise Hassing** (født 1967) er en dansk skuespiller, utdannet ved Den Danske Scenekunstskole i 1997.

Da hadde hun allerede filmdebutert i Nils Malmros' *[[Kjærlighetens smerte]]* i 1992. Hun mottok både Bodilprisen for beste kvinnelige hovedrolle og Robertprisen for årets kvinnelige hovedrolle for denne prestasjonen i 1993.

I 1998 hadde hun rollen som Susanne i Lars von Triers *[[Idiotene]]*. Denne rollen fikk hun Bodilprisen for beste kvinnelige birolle for. 

Hassing har senere medvirket i flere filmer og TV-serier.

## Filmografi (utvalg)
### Filmer
* 2011 – *[[Jakten (2012)|Jakten]]* – Agnes
* 2011 – *[[Goltzius and the Pelican Company]]* – Susannah
* 2006 – *[[Far til fire - i stor stil]]* – Bibliotekar
* 2005 – *[[Seks lag af depression]]* – Sofie
* 2003 – *[[The Cowboy Loses His Boots]]* – Lady Latex
* 2000 – *[[Juliane (film)|Juliane]]* (som Louise Hassing) – Madam Birk
* 2000 – *[[Afsporet]]* – Inger
* 1999 – *[[Klinkevals]]* – Madam Birk
* 1998 – *[[Jobbet och jag]]* 
* 1998 – *Idiotene*  – Susanne
* 1992 – *Kjærlighetens smerte* – Kirsten

### TV-serier
* 2013–  *[[Badehotellet]]* –  Therese Madsen
* 2009 – *[[2900 Happiness]]* 
* 2004-2007 – *[[Krøniken]]* – Ida Nørregaard (22 episoder, 2004-2007) 
* 2003 – *[[Skjulte spor]]* – Marie Bovain 
* 2003 – *[[Zahle's Top 10]]* – Sketsj karakter 
* 2003 – *[[De pokkers forældre]]* – Forskjellige roller (sketsjer)
* 2000 – *[[Bånd på livet]]* – Pike ved busstoppested 
* 1998 – *[[Strisser på Samsø]]* – Sofie 

## Referanser

 


## Eksterne lenker
*
Henderson State University

**Henderson State University** er et delstatseid universitet i Arkadelphia, ikke langt fra Hot Springs i delstaten Arkansas i USA. Grunnleggelsen var i 1890, den gang som et metodistisk fireårig college.

Det var 3.664 studenter ved *Henderson* i 2006, og 229 vitenskapelig ansatte. Skolepengene samme år var US$ 4.230 for studenter hjemmehørende i delstaten.

Studiene gis opp til mastergrad.

## Referanser


## Eksterne lenker
* 
*
Chalfont & Latimer stasjon

**Chalfont & Latimer stasjon** er en jernbane- og undergrunnsstasjon i distriktet Chiltern i Buckinghamshire. Den ligger på jernbanelinjen mellom Aylesbury og London Marylebone, og på undergrunnsbanens Metropolitan-linje. Disse to linjene deler spor på store deler av strekningen. 

|}
Hawaii Pacific University

**Hawaii Pacific University** er et privat, ikke-kommersielt universitet i Honolulu og Kane'ohe i delstaten Hawaii, USA. Det ble grunnlagt 1965, og slått sammen med *Honolulu Christian College* i 1966 og *Hawaii Loa College* i 1992. Siden 2003 er *HPU* tilknyttet Oceanic Institute.

Foruten klassiske *liberal arts*-program tilbys det studier i sykepleie, journalistikk, oseanografi og business.

Campuser og colleger omfatter:
* HPU Honolulu
* HPU Loa, Kane'ohe (Windward Campus)
* HPU Military Campus Programs (> 2&nbsp;500 studenter)

Ved *HPU* var det 8&nbsp;080 studenter og 618 vitenskapelig ansatte i 2006, og skolepengene var US$ 13&nbsp;080 per år. Det tilbys studier opp til Mastergrad. Det tilbys 50 bachelorprogrammer og elleve masterprogrammer. Noen av studenter studerer via fjernundervisning på Internett.

## Referanser


## Eksterne lenker
* 
* Oceanic Institute
Brand New Heavies

**Brand New Heavies** er en acid jazz og funk gruppe som ble dannet i 1985 i Ealing utenfor London, Storbritannia.

## Eksterne lenker
* 
* 
* Brand New Heavies på Myspace.com
Hofstra University

**Hofstra University** er et privat, ikke-kommersielt universitet i Hempstead i Town of Hempstead i delstaten New York i USA. Det ble grunnlagt i 1935 som et college under New York University, men ble selvstendig i 1937.

I 2006 hadde Hofstra 12&nbsp;550 studenter og 1&nbsp;206 vitenskapelig ansatte, og skolepengene var US$ 24&nbsp;830 samme år. Studiene gis opp til doktorgradsnivå (ph.d).

Fagtilbudet omfatter klassiske *liberal arts*-fag, businessfag og jus.

Blant tidligere studenter er Christopher Walken og Francis Ford Coppola.

Under presidentvalgkampen mellom Barack Obama og John McCain i 2008, ble valgkampens siste presidentdebatt mellom de to av holdt på Hofstra University den 15. oktober.

## Eksterne lenker
*
Kraftuttak

**Kraftuttaket** på en traktor er en sylindrisk, ståltapp med kilespor (også kalt rillespor, engelsk: *splines*). Det vil si at kraftoverføringsakselen er en aksel som overfører mekanisk kraft fra et drivverk til et redskap. Kraftuttakets rotasjon kan slås på og av etter behov. Det benyttes til å drive funksjoner på traktorredskap ved hjelp av en kraftoverføringsaksel. Kraftuttaket er normalt plassert bak på traktoren over trekkroken, men traktorer kan også utstyres med frontmontert kraftuttak.

Dersom redskapen skal beveges i forhold til traktoren, må akslingen være bevegelig både opp og ned, til siden og i lengderetningene. Bevegelighet i lengderetningene oppnår vi når akslingen er teleskopisk, det vil si at den består av to deler som er stukket inn i hverandre. Her må vi passe på at profilrørene er passelig lange, slik at de ikke går fra hverandre eller butter imot når akslingen blir kortere. Det kan føre til skader i opplagringa av kraftuttakstappen på traktoren. Det samme kan skje hvis profilrørene ikke er godt nok smurt. Da vil teleskopbevegelsen gå tregt. De forskjellige delen på akslingen er: Kryss, smørenippel, låseskive, låsepinne, muffe, akslingens *hanndel* (profilrør) og akslingens *hunndel* (profilrør).

Enkelte gamle traktorer hadde et kraftuttak i form av et flatrem-hjul på siden av motoren. Dermed kunne trakoren drive stasjonære redskaper, så som en sag, på samme måte som en lokomobil.

Eksempler på traktorredskap med funksjoner som drives av kraftuttaket:
* Avlesservogn
* Forhøster
* Halmpresse
* Jordfreser
* Potetopptaker
* Pumpe
** Gjødselpumpe
** Vanningspumpe
* Risknuser
* Rundballepresse
* Sagutstyr for ved med kappsag, vedkløyver og transportbånd.
* Slåmaskin
* Snøfreser
* Steinplukker
* Vinsj
* Åkersprøyte

## Eksterne lenker
*
Robertprisen for årets mannlige birolle

**Robertprisen for årets mannlige birolle** er en filmpris som deles ut av Danmarks Film Akademi ved den årlige Robertfest. 

## Prismottakere
;2020-årene

;2010-årene

;2000-årene

;1990-årene

;1980-årene
Fylkesvei 6404

**Fylkesvei 6404 (Fv6404)** går mellom Djupdal og Grande i Ørland kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 243 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Acenaftylen

**Acenaftylen**
er en polysyklisk aromatisk hydrokarbon som består av naftalen med en olefin bru som forbinder karbonatom nummer 1 og 8. Det er en bestanddel av tjære. Reduksjon av olefinet gir den beslektede forbindelsen acenaften.

## Noter


## Eksterne lenker
* National Pollutant Inventory – Polycyclic Aromatic Hydrocarbon Fact Sheet
Ahaggar

**Ahaggar**, eller **Hoggar**, er et fjellområde i Sahara, og ligger lengst sør i Algerie. Den høyeste toppen er Tahat på 2&nbsp;908 moh. Byen Tamanrasset ligger i området.

## Referanser


## Eksterne lenker
*
Viggo Fossum

**Viggo Fossum** (født 4. desember 1949, død 23. april 2019) var en norsk lokalpolitiker for Arbeiderpartiet. Han var ordfører i Målselv kommune i Troms fra 2003 til 2011. 

Fossum ble direktevalgt både ved valget i kommunevalget 2003 og 2007. I 2007 ble han gjenvalgt med hele 72,7% av stemmene, noe som var den største andelen blant de 50 kommunene som var med i prosjektet det året.

## Referanser


## Eksterne lenker
*
Stig Bergling

**Stig Svante Eugén Bergling** (1937–2015) var en svensk politimann og spion for Sovjetunionen.

## Liv og virke
### Bakgrunn
Bergling vokste opp på Östermalm i Stockholm. Berglings far, som kom fra et velberget hjem i Sala, var ingeniør og arbeidet med skadeforsikringer for et forsikringsselskap. Berglings mor kom fra et arbeiderhjem i Falun, var strengt religiøst oppfostret og arbeidet som sekretær i Berglings oppvekst. Bergling hadde en yngre søster.

Han ble sendt på privatskole, Carlssons skola, på Östermalm i Stockholm, og gikk deretter på Östra Real.

I 1957 avtjente han verneplikten som kystjeger ved Vaxholms kustartilleriregemente (KA 1) i Vaxholm.

### Säpo
I 1969 ble han ansatt i det svenske sikkerhetspolitiet Säpo og arbeidet i Byrå II, spaningsavdelingen. Samme år ble han sikkerhetssjef for FNs fredsbevarende styrker på Kypros der han var stasjonert i ett år. I løpet av tjenesten besøkte han ofte Beirut og det var der han ble vervet av GRU. Bergling var reserveoffiser i kystartilleriet og i en kortere periode var han utlånt til den svenske forsvarsstabens sikkerhetsavdeling. I denne perioden stjal han hemmelige dokumenter over svenske forsvarsanlegg.

### Spion for Sovjetunionen
Under et FN-oppdrag i Libanon i 1973 solgte han de hemmelige dokumentene til GRU. Etter å ha vendt tilbake til Sverige, fortsatte han sin spionasjevirksomhet ved å utlevere informasjon om Säpos virksomhet i Sverige. I Säpo fant man etterhvert ut at tjenesten hadde en muldvarp. Bergling søkte på ny FN-tjeneste og ble sendt til Suez. Han ble imidlertid beordret til Kypros da mistankene begynte å bli sterkere.

### Avsløring, dom
Bergling ble pågrepet 20. mars 1979 i Israel av den israelske etterretningstjenesten Shin Bet.

Den 7. desember 1979 ble Bergling dømt til livsvarig fengsel for grov spionasje. I løpet av fengselstiden byttet Bergling navn til Eugén Sandberg i forbindelse med at han giftet seg med Elisabeth Sandberg, en venninne fra ungdomstiden.

### Rømning
Under en permisjon fra Norrköpingsanstalten lyktes Bergling den 6. oktober 1987, sammen med sin daværende hustru Elisabeth, med å gjennomføre en flukt til sin tidligere oppdragsgiver Sovjetunionen, via Åland og Finland. Paret levde en tid i Moskva, og senere i Ungarn, under navnene Ivar og Elisabeth Straus. I 1990 flyttet de til Libanon.

I august 1994 vendte paret frivillig tilbake til Sverige. Bergling tilbrakte ytterligere tre år i fengsel før han ble løslatt i juli 1997.

År 1992 ble Bergling diagnostisert med Parkinsons sykdom og forflyttet seg i slutten av sitt liv med rullestol.

Den 8. oktober 2003 møtte Bergling for første gangen for publikum Tore Forsberg, tidligere sjef for Sveriges kontraspionasje, i et møte i Akademiska Föreningens lokaler i Lund.

I midten av 2006 ble Bergling medlem av Vänsterpartiet, men han trådte ut av partiet i september samme år, skuffet over valgresultatet av Riksdagsvalget i 2006, ifølge *[[Aftonbladet]]*. I 2008 uttalte Bergling i media sin støtte til FRA-lagen.

Bergling ble fra oktober 2012 pleiet på Stockholms sjukhem og døde 24. januar 2015.

## Referanser


## Eksterne lenker
* Program på svensk radio, P3 om Stig Bergling (svensk)
Jirga

**Jirga** er et stammeråd som holdes innenfor de pashtunske stammene i Afghanistan og Pakistan, men også hos andre stammer i dette området. Rådet fatter beslutning ved konsensus. Det er de eldste i stammen som deltar i et jirga. 

## Funksjon
Jirga kalles sammen når noen har en sak gående. De vender seg da til en person som nyter stor tillit, for eksempel en mullah, en tillitsperson eller en offentlig oppnevnt megler. Han hører saken fra begge sider og setter deretter sammen et råd av mennesker fra begge sider i konflikten. Jirgaen diskuterer saken og kommer til en konklusjon som de involverte må rette seg etter. Dette kan også innebære dødsstraff, steining eller utstøtelse av klanen. 

Før var jirga brukt som domstol, men det er nå etablert faste domstoler mange steder. Hvor man praktiserer sharia vil et  system med jirga fremdeles være i bruk på små steder.

I Pakistan har jirga vært forbudt siden 2004, men det er ikke noen som bryr seg om forbudet i de områder som har brukt systemet. 

## Se også
*Loya jirga
Fylkesvei 1060

**Fylkesvei 1060** går mellom Skallerød og Gimle på Jeløya i Moss kommune. Veien er 3,9&nbsp;km lang.

Frem til 2019 hadde veien betegnelsen fylkesvei 312 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kåre Preben Hegland

**Kåre Preben Hegland** (født 1961) er en norsk politiker som representerer Høyre. Han var Kragerøs ordfører fra 2007 til 2015. 

Hegland var fast representant i Kragerø kommunestyre fra 1995 til 2015, fra 2003 som medlem av formannskapet og fra 2007 som ordfører. Han var leder i Hovedutvalg for familie og oppvekst fra 1999 til 2003. Leder i Regionrådet Grenlandssamarbeidet fra 2010 til 2012. Han var også leder i Kragerø Høyre fra 2005 til 2007. Prosessveileder i KS fra 2015 - 2023.

Hegland er cand.philol. med hovedfag i historie fra Universitetet i Oslo fra 1989. Avhandlingens tittel var *Polizeihaftlingslager Grini 1941–1945*. Han arbeidet som lektor med tilleggsutdanning ved Kragerø videregående skole fra 1990 til han ble ordfører i 2007. Kragerø videregående skole fra 2015 - .

## Referanser
Gardshistorie

**Gårdshistorie**, vanligvis i kombinasjon med slektshistorie, er en delsjanger av den norske bygdeboksjangeren. Gårdshistorien drøfter vanligvis historien til hvert gårdsbruk, eventuelt hierarkisk i form av egne avsnitt om navne- eller matrikkelgården og så avsnitt om det enkelte gårdsbruket.

## Eksterne lenker
* Lokalhistorie.no
Tibesti

**Tibesti** er en fjellkjede i Sahara, som består av sovende vulkaner. Det meste av kjeden ligger nord i Tsjad, men deler av nordskråningen går inn i Libya. Den høyeste toppen er Emi Koussi på 3&nbsp;445 moh.

## Referanser


## Eksterne lenker
*
Sommer (TV-serie)

***Sommer*** er en dansk dramaserie som gikk på DR1 fra 2008 til 2009. Serien er skrevet av Jesper W. Nielsen og Karina Dam. Hovedrollene ble spilt av Jesper Langberg, Lisbet Dahl, Michael Birkkjær, Lars Ranthe, Marie Louise Wille og Cecilie Bøcker Rosling.

I 2009 ble serien «konvertert» til radiodrama, og 10 nye episoder ble sendt på DR P2 fra 8. mars. 

Seriens to første sesonger ble i Norge sendt på NRK1.

## Skuespillere

## Referanser



## Eksterne lenker
*
Hans Karlsen

**Hans Kristian Karlsen** (født 3. mai 1952) er en norsk lokalpolitiker (FrP) som var ordfører i Lyngen kommune fra 2007 til 2011. Karlsen vant en knepen seier som direktevalgt ordfører over sittende ordfører Werner Kiil ved kommunevalget 2007 og ble først ordfører etter at andrestemmene i preferansevalget var telt opp.

Han var den første FrP-ordføreren i kommunen, og bror til John Karlsen (FrP), ordføreren i Nordreisa.

## Referanser
Johann Gjønnes’ vei (Orkland)

**Johann Gjønnes' vei** (2–28, 17–29) går mellom Orkdalsveien og Fannremsmoen i Orkland. Veiens lengde er 430 m.

## Tilstøtende veier
*Orkdalsveien
*
*
*
*
*
*
*Endepunkt Fannremsmoen

## Referanser
Gustav av Sayn-Wittgenstein-Berleburg

**Gustav Frederik Philip Richard av Sayn-Wittgenstein-Berleburg** (født 1969) er en tysk-dansk prins og eldste barn av prinsesse Benedikte av Danmark og prins Richard av Sayn-Wittgenstein-Berleburg.

## Referanser
Kungliga Tekniska högskolan

**Kungliga Tekniska högskolan** (KTH) er et statlig universitet i Stockholm med fokus på teknikk og naturvitenskap. KTH er den største og eldste tekniske høyskolen i Sverige, har en omfattende virksomhet med utdanning av sivilingeniører og har en stor forskningsvirksomhet.

KTH utdanner også arkitekter, ved Skolan för arkitektur och samhällsbyggnad. Dette er den største av de fire arkitektskolene i Sverige. De andre tre er tilknyttet Lunds universitet, Chalmers i Göteborg og Umeå universitet.

## Eksterne lenker
* 
* KTHs arkitektskoles nettsted
Alexandra av Sayn-Wittgenstein-Berleburg

**Alexandra Rosemarie Ingrid Benedikte av Sayn-Wittgenstein-Berleburg**, grevinne av Pfeil og Klein-Ellguth, (født 20. november 1970 i København i Danmark) er nest eldste barn av prinsesse Benedikte av Danmark og prins Richard av Sayn-Wittgenstein-Berleburg.

Hun giftet seg 6. juni 1998 på Gråsten slott i Danmark med grev Jefferson av Pfeil og Klein-Ellguth (født 12. juli 1967), og de fikk to barn:
* Grev Richard av Pfeil og Klein-Ellguth (født 14. september 1999 på Rigshospitalet, Danmark)
* Grevinne Ingrid av Pfeil og Klein-Ellguth (født 16. august 2003 på Rigshospitalet, Danmark)

Prinsesse Alexandra og grev Jefferson-Friedrich skilte seg i 2017, og 18. mai 2019 giftet hun seg med den danske greven Michael Ahlefeldt-Laurvig-Bille. 

## Referanser
Martin Ness

**Martin Kornelius Ness** (født 4. august 1954) er en norsk lokalpolitiker (Ap) som var ordfører i Lenvik kommune fra 2007 til 2011. Ness ble direktevalgt, og fikk 42 % av stemmene ved kommunevalget 2007.

## Referanser
Marsaxlokk FC

**Marsaxlokk Football Club** er en maltesisk fotballklubb fra byen Marsaxlokk. De spiller for øyeblikket i maltesisk 1. divisjon i fotball. Klubben ble grunnlagt i 1949 og har siden den gang vært blant de ledende fotballklubber på Malta. 

Hjemmearenaen er Ta'Qali Stadium som har en kapasitet på rundt 17&nbsp;000. Hovedtrener er Anton Cremona. 

Marsaxlokk har ett seriemesterskap, som ble vunnet i 2006/2007-sesongen.
Møbelringen

**Møbelringen** er en norsk, landsdekkende kjede med møbelfaghandlere. Medlemskapet i kjeden er frivillig, og de fleste butikkene er eid av lokale interesser. Kjeden ble startet av et titalls butikker i 1985 som ønsket en felles markedsføring og mulighet for gunstigere innkjøp ved å stå samlet, kjeden utviklet seg til å dekke både by og land og hadde i mars 2026 66 butikker fra Kristiansand i sør til Honningsvåg i nord. Kjeden har i flere år vært sponsor for Norges kvinnelandslag i håndball.

## Servicekontor og administrasjon
Kjedens Servicekontor og administrasjon ligger i Drammen. Innkjøp, produktutvalg, IT-løsninger og markedsføring er noen av hovedkontorets arbeidsområder.

Administrerende direktør mellom 2010 og 2012 var Kristian Spiten. I 2017 er Henning Eriksen adm. direktør.

## Leverandører
Møbelringen fokuserer på norske møbelprodusenter som Stordal Møbler, Ekornes, Wonderland, Formfin, Sitwell og Brunstad, men leverer også varer fra utenlandske produsenter grunnet høye kostnader på de norskproduserte varene.

## Referanser


## Eksterne lenker
*
Decapitated

**Decapitated** er et technical death metal-band som ble dannet i 1996 i Polen.

Den 29. oktober 2007, på vei til en konsert i Homel, Belarus, kolliderte bandets turnébuss med en lastebil. Vokalist Adrian «Covan» Kowanek ble hardt skadet i ulykken, mens trommeslager Witold «Vitek» Kiełtyka døde 2. november 2007 av skadene han pådro seg.

## Medlemmer
* Wacław "Vogg" Kiełtyka – gitarer (1996−present)
* Kerim "Krimh" Lechner – trommer (2009−present)
* Rafał Piotrowski  – vokal (2009−present)
* Filip "Heinrich" Hałucha – bassgitar (2009−present)

## Tidligere medlemmer
* Witold «Vitek» Kiełtyka &ndash; trommer (1996&ndash;2007, død)
* Marcin «Martin» Rygiel &ndash; bass (1996&ndash;2007)
* Wojciech «Sauron» Wąsowicz &ndash; vokal (1996&ndash;2007)
* Adrian «Covan» Kowanek &ndash; vokal (1996&ndash;2007)

## Diskografi

### Studioalbum
* *Winds of Creation* (2000) 
* *Nihility* (2002) 
* *The Negation* (2004) 
* *Organic Hallucinosis* (2006)
* *Carnival Is Forever* (2011)
* *Blood Mantra* (2014)
* *Anticult* (2017)

### Samlealbum
* *Polish Assault* (2000)
* *The First Damned* (2000)

### DVD-utgivelser
* *Human's Dust* (2008)

## Referanser


## Eksterne lenker
* 
* 
*
Niamh Kavanagh

**Niamh Kavanagh** (født 13. februar 1968) er en irsk sangerinne som ble kjent  i Europa i 1993 da hun vant Eurovision Song Contest med sangen «In Your Eyes», skrevet og komponert av Jimmy Walsh. Dette var Irlands femte seier i Eurovision Song Contest, og «In Your Eyes» ble den mestselgende sangen i Irland det året. Den oppnådde også en 24.-plass på de britiske hitlåtene.

Tidligere hadde hun opptrådt som vokalist og korist på lydsporet til filmen The Commitments med sanger som «Destination Anywhere» og «Do Right Woman, Do Right Man».

Kavanagh deltok også på det irske talkshowet *The Late Late Show* sin Eurovision-spesial sammen med Linda Martin og andre tidligere irske deltakere i konkurransen. Hun annonserte også de irske stemmene under Eurovision Song Contest 2008. I 2010 representerte Kavanagh igjen Irland i Eurovision Song Contest, denne gang med sangen «It’s for You». Denne kom på 23.-plass.

Kavanagh er bosatt i Carrickfergus i County Antrim.

## Referanser


## Eksterne lenker
* 
* 
* 
* «In Your Eyes»-tekst